মহাকুম্ভের আবহে লখনউতে HMPV, আক্রান্ত বৃদ্ধা

লখনউ: উত্তরপ্রদেশে শুরু হচ্ছে মহাকুম্ভ (Mahakumbh) মেলা। এই বিশাল আয়োজনের মধ্যেই লখনউতে (Lucknow) এক বৃদ্ধার (Old lady) দেহে এইচএমপিভি (HMPV) ভাইরাসের জীবাণু পাওয়া গেল। তার নমুনা পরীক্ষা পর রিপোর্ট পজিটিভ এসেছে বলে জানা গেছে। বৃদ্ধার বয়স ৬০ বছর।

বলরামপুর হাসপাতাল জানিয়েছে, আক্রান্ত রোগী অবস্থা স্থিতিশীল, তাকে হাসপাতালে আইসোলেশন বিভাগে রাখা হয়েছে। তিনি ক্যান্টনমেন্ট এলাকার বাসিন্দা। বুধবার রাতে তাকে একটি বেসরকারি হাসপাতালে ভর্তি করা হয়। পরে তাকে সরকারি হাসপাতালে স্থানান্তরিত করা হয়।

আরও পড়ুন-দেশে লাফিয়ে বাড়ছে আক্রান্তের সংখ্যা! রাজ্যে রাজ্যে বাড়ছে তৎপরতা

তার রিপোর্ট একট বেসরকারি ল্যাবে করা হয়। পরে নিশ্চিত হওয়ার জন্য নমুনা কিং জর্জ মেডিক্যাল বিশ্ববিদ্যালয়ে পাঠানো হয়।

ইতিমধ্যেই এইচএমপিভি নিয়ে গোটা দেশজুড়েই সতর্কতা জারি করা হয়েছে। চিকিৎসকেরা জানিয়েছেন, অযথা আতঙ্কিত হওয়ার কিছু নেই। এই ভাইরাসটি সাধারণত শীতকালে দেখা দেয়। উপসর্গ হল সর্দি, কাশি, ঠান্ডা লাগা, জ্বর, বুকে কফ জমা প্রভৃতি। যারা এই জীবাণুতে আক্রান্ত তাদের থেকে দূরত্ব বজায় রাখা সহ মাস্ক ব্যবহার করার পরামর্শ দেওয়া হচ্ছে।

নেদারল্যান্ডসের শিশুদের মধ্যে এই ভাইরাসটি প্রাথমিক পর্যায়ে দেখা গিয়েছিল।

দেখুন অন্য খবর-